ΔΗΜΟΣ ΑΓΙΟΥ ΒΑΣΙΛΕΙΟΥ
ΑΝΑΚΟΙΝΩΣΗ
Υποβολή αιτήσεων οικονομικής ενίσχυσης πυρόπληκτων πολιτών για Οικοσκευή και Χορήγηση επιδόματος πρώτων βιοτικών αναγκών
Ο Δήμος Αγίου Βασιλείου ενημερώνει τους πολίτες των οποίων η κύρια κατοικία (ή η μισθωμένη) επλήγη από την πυρκαγιά, μπορούν να υποβάλουν αίτηση για τη χορήγηση οικονομικής ενίσχυσης σύμφωνα με την υπ' αριθ. 33862/2019 Κοινή Υπουργική Απόφαση (ΦΕΚ Β΄ 1699/16-05-2019), περί διαδικασίας χορήγησης οικονομικής ενίσχυσης πολιτών που πλήττονται από φυσικές καταστροφές.
Προθεσμία υποβολής αιτήσεων
Από 20 Αυγούστου 2026 έως και 28 Αυγούστου 2026.

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ
Οι ενδιαφερόμενοι υποβάλλουν:
1. Αίτηση του δικαιούχου ή νομίμως εξουσιοδοτημένου προσώπου.
2. Δήλωση Φορολογίας Εισοδήματος (Έντυπο Ε1) τελευταίου φορολογικού έτους.
3. Δήλωση Στοιχείων Ακινήτων (Έντυπο Ε9) τελευταίας υποβολής, συνοδευόμενη από Υπεύθυνη Δήλωση ότι: δεν έχει επέλθει μεταβολή (σε περίπτωση ιδιόκτητης κατοικίας).
4. Σε περίπτωση μισθωμένης κατοικίας, αντί του Ε9 υποβάλλεται αντίγραφο του ηλεκτρονικού μισθωτηρίου συμβολαίου.
5. Φύλλο Ελέγχου/Έκθεση Αυτοψίας της αρμόδιας Επιτροπής Φυσικών Καταστροφών
6. Φωτοαντίγραφο Δελτίου Αστυνομικής Ταυτότητας.
7. Α.Φ.Μ.
8. Πιστοποιητικό οικογενειακής κατάστασης.
9. Σε περίπτωση αναπηρίας, απόφαση ή βεβαίωση χορήγησης επιδόματος αναπηρίας από τον ΟΠΕΚΑ.
10. Βεβαίωση τραπεζικού λογαριασμού (IBAN) 
11. Υπεύθυνη Δήλωση συναίνεσης επεξεργασίας δεδομένων

Πληροφορίες: Γραμματεία Δημάρχου 2ος όροφος
Τηλ.: 2832340284
